|  |  |  |
| --- | --- | --- |
| Маладзечанскі раённы  выканаўчы камітэт  УПРАЎЛЕННЕ ПА АДУКАЦЫІ |  | Молодечненский районный  исполнительный комитет  УПРАВЛЕНИЕ ПО ОБРАЗОВАНИЮ |
| ЗАГАД  20.04.2022 № 191  г. Маладзечна |  | ПРИКАЗ  г. Молодечно |

Аб правядзенні раённага этапу

рэспубліканскай выставы-конкурсу

дзіцячай і маладзёжнай творчасці

“Я родным краем ганаруся”

Згодна з загадам галоўнага ўпраўлення Мінскага абласнога выканаўчага камітэту № 202 ад 18.04.2022 “Аб правядзенні абласнога этапу рэспубліканскай выставы-конкурсу дзіцячай і маладзёжнай творчасці “Я родным краем ганаруся”

ЗАГАДВАЮ:

1. Дзяржаўнай установе дадатковай адукацыі “Маладзечанскі цэнтр творчасці дзяцей і моладзі “Маладзік” (Усцюшэнка Н.П.) правесці з 26 красвіка па 3 чэрвіня 2022 года раённы этап рэспубліканскай выставы-конкурсу дзіцячай і маладзёжнай творчасці “Я родным краем ганаруся” (далей – выстава-конкурс).

1. Зацвердзіць парадак правядзення выставы-конкурсу.
2. Кіраўнікам устаноў дашкольнай, агульнай сярэдняй і дадатковай адукацыі дзяцей і моладзі забяспечыць удзел педагогаў і навучэнцаў у выставе-конкурсе дзіцячай і маладзёжнай творчасці “Я родным краем ганаруся”. Конкурсныя работы прадставіць у дзяржаўную ўстанову дадатковай адукацыі “Маладзечанскі цэнтр творчасці дзяцей і моладзі “Маладзік” да 3 чэрвіня 2022 года.
3. Кантроль за выкананнем загаду ўскласці на намесніка начальніка ўпраўлення па адукацыі Артышэвіч В.У.

Начальнік упраўлення  *Подпіс*  І.Ф.Драпеза

Ананьева 774031

Савіцкая 580513

Васільяў 580419

Гулецкая 580419

ЗАЦВЕРДЖАНА

Загад начальніка

ўпраўлення па адукацыі

Маладзечанскага райвыканкама 20.04.2022 №  191

**Парадак правядзення**

**раённага этапу рэспубліканскай выставы-конкурсу**

**дзіцячай і маладзёжнай творчасці “Я родным краем ганаруся”, прысвечанай Году гістарычнай памяці**

**1. Агульныя палажэнні**

1.1. Раённы этап рэспубліканскай выставы-конкурсу дзіцячай і маладзёжнай творчасці “Я родным краем ганаруся” (далей – выстава-конкурс), прысвечанай Году гістарычнай памяці, праводзіцца з мэтай патрыятычнага і духоўна-маральнага выхавання навучэнцаў праз іх далучэнне да каштоўнасцей беларускай культурнай спадчыны.

1.2. Гісторыя – своеасаблівы пантэон нацыянальнай ідэнтычнасці. Гістарычная памяць узнаўляе бесперапыннасць і пераемнасць сацыяльнага быцця. Год гістарычнай памяці заклікае задумацца над пытаннямі захавання і перадачы будучым пакаленням перажытага досведу, назапашаных каштоўнасцей, мадэлей паводзін, элементаў нацыянальна-культурнай спадчыны.

Прыярытэтам сацыяльна-гістарычнага і культурнага развіцця Рэспублікі Беларусь з’яўляецца захаванне нацыянальнай самабытнасці   
і ўнікальных рыс беларускай культуры. Ажыццяўленне гэтай задачы немагчыма без паўнацэннага ўсведамлення, асэнсавання і прыняцця гістарычнага мінулага сваёй краіны, веды і ўяўленні аб якім закладваюцца ў кожнага жыхара Беларусі практычна з самага дзяцінства.

1.3. Асноўнымі задачамі выставы-конкурсу з’яўляюцца:

актывізацыя работы па духоўным, грамадзянска-патрыятычным і мастацка-эстэтычным выхаванні дзяцей і моладзі;

удасканаленне сістэмы выхаваўчай работы ва ўстановах адукацыі на аснове фарміравання каштоўнасных адносін да гісторыка-культурнай спадчыны беларускага народа, сацыяльнай адказнасці;

развіццё дзіцячай творчасці ў галіне выяўленчага і дэкаратыўна-прыкладнога мастацтва ва установах дашкольнай, агульнай сярэдняй і дадатковай адукацыі дзяцей і моладзі;

стварэнне аптымальных умоў для творчага развіцця і рэалізацыі творчага патэнцыялу дзяцей і моладзі;

выяўленне і распаўсюджванне перадавога педагагічнага і творчага вопыту, эфектыўных і інавацыйных тэхналогій работы, дасягненняў творчых калектываў.

1.4. Да ўдзелу ў выставе-конкурсе запрашаюцца навучэнцы ўстаноў дашкольнай, агульнай сярэдняй, дадатковай адукацыі дзяцей і моладзі.

1.5. Выстава-конкурс праводзіцца для навучэнцаў ва узросце **ад 4 да 18 гадоў па наступных намінацыях:**

“Выяўленчае мастацтва”;

“Дэкаратыўна-прыкладная творчасць”;

“Літаратурная творчасць”;

“Анімацыйны фільм”;

“Мастацкая фатаграфія”.

1.6. Журы выставы-конкурсу:

арганізуе ацэньванне работ удзельнікаў выставы-конкурсу;

падводзіць вынікі выставы-конкурсу.

**2. Патрабаванні да конкурсных работ**

2.1. На выставу-конкурс прымаюцца індывідуальныя і калектыўныя работы наступнай тэматыкі:

**“Гістарычная спадчына: ад мінулага да сучаснасці”;**

**“Нацыянальныя здабыткі: творчасць, навука і спорт”;**

**“Беларусы: пераемнасць, каштоўнасць, адзінства”.**

2.2. На кожным экспанаце неабходна замацаваць этыкетку памерам 5х10 см з наступнымі звесткамі:

назва работы;

прозвішча, імя, узрост аўтара (у калектыўных работах указваюцца ўсе аўтары);

назва аб’яднання па інтарэсах;

прозвішча, імя, імя па бацьку педагога (без скарачэння);

назва ўстановы адукацыі.

Этыкетка падпісваецца на беларускай мове і замацоўваецца   
на адваротным баку работы ў правым ніжнім вугле.

2.3. Выяўленчыя работы (серыі работ) могуць быць выкананы ў розных відах (жывапіс, графіка, змешаная тэхніка, калаж) выяўленчага мастацтва, любымі матэрыяламі. Фармат работ – А3-А2. Работы на выставу-конкурс прымаюцца неаформленымі.

2.4. Дэкаратыўна-прыкладныя работы могуць быць выкананы ў традыцыйных відах і тэхніках народнага дэкаратыўна-прыкладнога мастацтва (ткацтва, вышыўка, габелен, карункапляценне, вязанне, лямцаванне, кераміка, выцінанка, мастацкі роспіс, саломапляценне, папяровая пластыка, апрацоўка скуры, дрэва, бяросты і інш.).

2.5. Работы ў намінацыі “Літаратурная творчасць” (вершы) выконваюцца на беларускай ці рускай мове і павінны быць прадстаўлены ў раздрукаваным і электронным вырыянтах у камп’ютарным наборы адпаведна са стандартнымі патрабаваннямі фарматавання. Аб’ём работы – не больш за дзве старонкі. Творчая работа павінна змяшчаць наступную інфармацыю: прозвішча, імя аўтара; узрост; аб’яднанне па інтарэсах; установа адукацыі; прозвішча, імя, імя па бацьку педагога (цалкам).

2.6. Анімацыйныя фільмы могуць быць выкананы ў графічнай і аб’ёмнай мультыплікацыі (пластылінавая анімацыя, маляваная анімацыя, змешаная тэхніка, лялечная анімацыя, Flash-мультыплікацыя). Работа павінна мець тытры, у якіх указваецца назва, аўтар(ы), выкарыстаныя матэрыялы, месца і год выпуску. Не разглядаюцца прэзентацыі, відэа, слайд-шоў, дыяфільмы, фотафільмы. Працягласць фильма – не больш за 5 хвілін.

2.7. Работы ў намінацыі “Мастацкая фатаграфія” (фотарэпартаж, серыя работ) прымаюцца неаформленымі. Фармат работ – А4.

**3. Умовы правядзення выставы-конкурсу**

3.1. У перыяд з 26 красавіка па 3 чэрвеня 2022 года праводзіцца раённы этап выставы-конкурсу.

3.2. Для ўдзелу ў раённым этапе выставы-конкурсу неабходна падаць работы **да 3 чэрвеня 2022 года** ў дзяржаўную ўстанову дадатковай адукацыі “Маладзечанскі цэнтр творчасці дзяцей і моладзі “Маладзік” ў намінацыях **“Выяўленчае мастацтва”, “Дэкаратыўна-прыкладная творчасць”** (каб. № 9, Савіцкая А.У.), “**Мастацкая фатаграфія**”, (каб. № 16, Васільеў А.П.), “**Літаратурная творчасць**” (каб. № 16, Гулецкая А.А.), а таксама прадставіць суправаджальныя заяўкі (намінацыя; назва конкурснай работы; прозвішча, імя аўтара; узрост; аб’яднанне па інтарэсах; установа адукацыі; прозвішча, імя, імя па бацьку кіраўніка).

3.3. Для ўдзелу ў намінацыі **“Анімацыйны фільм”** творчыя праекты і суправаджальныя заяўкі згодна з дадаткам 1 (назва конкурснай работы; прозвішча, імя аўтара; узрост; аб’яднанне па інтарэсах; установа адукацыі; прозвішча, імя, імя па бацьку кіраўніка) на электронны адрас [maladzik@uomrik.gov.by](mailto:maladzik@uomrik.gov.by) з спасылкай “Я родным краем ганаруся ” для Васільева А.П.

3.4. Журы выставы-конкурсу ацэньвае прадстаўленыя работы   
па наступных крытэрыях:

раскрыццё тэмы работы;

арыгінальнасць ідэі, самабытнасць мастацкага ўвасаблення;

кампазіцыйна-мастацкі ўзровень;

тэхніка, якасць і майстэрства выканання работы;

спалучэнне традыцыйнай творчасці і сучасной культуры.

3.5. Пераможцы і прызёры вылучаюцца ў пяці ўзроставых катэгорыях: 4-6 гадоў; 7-10 гадоў, 11-13 гадоў, 14–16 гадоў, 17-18 гадоў.

3.6. Колькасць пераможцаў у кожнай намінацыі вызначаецца рашэннем журы. Пераможцы раённага этапу выставы-конкурсу ўзнагароджваюцца дыпломамі I, II, III ступеняў.

3.7. Лепшыя работы будуць прадстаўлены ва ўстанову адукацыі “Нацыянальны цэнтр мастацкай творчасці дзяцей і моладзі” Міністэрства адукацыі Рэспублікі Беларусь для ўдзелу ў рэспубліканскай выставе-конкурсе дзіцячай і маладзёжнай творчасці “Я родным краем ганаруся”, прысвечанай Году гістарычнай памяці. У рамках работы выставы, адкрыццё якой адбудзецца 17 верасня 2022 года, будзе арганізаваны шэраг мерапрыемстваў: экскурсіі, квэсты, квізы, дыялогавыя пляцоўкі.

Дадатак 1

Заяўка на ўдзел у раённым этапе рэспубліканскай

выставы-конкурсу дзіцячай і маладзёжнай творчасці

“Я родным краем ганаруся”

1. Раён

2. Назва ўстановы адукацыі

3. Прозвішча, імя ўдзельніка (удзельнікаў)

4. Узрост

5. Назва работы

6. Кароткае апісанне работы (матэрыял, памер)

7. Аб’яднанне па інтарэсах

8. Прозвішча, імя, імя па бацьку педагога (без скарачэння)

9. Фота работы